เรื่องร้องเรียน: น้ำท่วมขัง คลองเอ่อล้น ตลอดเส้น สน. ประเวศค่ะ ขยะจากบ้านเรือนก็น่าจะเป็นตัวทำให้ท่อระบายอุดตันด้วย อาจจะต้องวางถังขยะเพิ่ม/จัดเวลาเก็บขยะมากขึ้นด้วยค่ะ
การดำเนินการของเจ้าหน้าที่: สำนักงานเขตประเวศ ได้ติดตั้งเครื่องสูบน้ำ จำนวน 2 เครื่อง เพื่อเร่งระบายน้ำในถนนเฉลิมพระเกียรติ ร.9 ซอย 76 (หมู่บ้านสุธาทิพย์) ลงลำรางและระบายน้ำลงคลองประเวศบุรีรมย์ ได้ดำเนินการจัดทำคันดินกั้นน้ำ เพื่อไม่ให้ไหลเข้าท่วมถนน เมื่อมีการสูบน้ำออกจาก หมู่บ้านสุธาทิพย์ ถนนเฉลิมพระเกียรติ ร.9 ซอย 76 พร้อมทั้ง ได้ประสานสำนักการระบายน้ำเร่งระบายน้ำลดระดับน้ำในคลองประเวศบุรีรมย์ ซึ่งสำนักการระบายน้ำ ได้ใช้เครื่องมือที่มีประกอบด้วย อุโมงค์ระบายน้ำ สถานีสูบน้ำ ประตูระบายน้ำ เร่งระบายน้ำอย่างต่อเนื่อง ซึ่งปัจจุบันระดับน้ำได้กลับเข้าสู่สภาวะปกติแล้ว รายละเอียดตามไฟล์ภาพที่แนบมาพร้อมนี้
ความเห็นของผู้แจ้ง: ขอบพระคุณมากนะคะ ยังไงจะรอการแก้ปัญหาอย่างยั่งยืนนะคะ จะได้ไม่ต้องมาคอยแก้ปลายเหตุเรื่อย ๆ แบบนี้ (ซ่อมหลุมบ่อ ปรับความเรียบของถนน ขุดลอกคลอง วางถังขยะใหญ่เพิ่มขึ้น และส่งเสริมให้ประชาชนทิ้งขยะลงถัง หรือจะวางท่อระบายน้ำเพิ่มก็แล้วแต่เห็นสมควรค่ะ)
พื้นที่: แขวงประเวศ เขตประเวศ กรุงเทพมหานคร